21. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ ΥΓΙΕΙΝΗΣ  ΚΑΙ ΟΙΚΟΝΟΜΙΚΩΝ Αριθ. Ε4δ. 3234/64 της 4 Ιαν. /5 Φεβρ.  1965 (ΦΕΚ Β΄ 107) Περί καθορισμού κατωτάτων ορίων αμοιβής ιατρών Ταμείων Αλληλοβοηθείας Προσωπικού αρμοδιότητος Υπουργείου Συγκοινωνιών. Έχοντες υπ’ όψει: 1)Την παρ. 4 του άρθρ. 1 του Ν.Δ. 3623/1956 «περί καθορισμού των κατωτάτων ορίων ιατρικής αμοιβής και συνθηκών εργασίας των ιατρών». 2)Τας διατάξεις του από 23.12.1957/1.2.1958 Β.Δ/τος «περί κανονισμού αμοιβών ιατρικών επισκέψεων και πράξεων και ιατροδικαστικών υπηρεσιών». 3)Την υπ’ αριθ. ΕΓ1150/23.6.1959 απόφασιν ημών. 4)Τας σήμερον υφισταμένας οικονομικάς συνθήκας των Ταμείων Αλληλοβοηθείας, αποφασίζομεν: Τροποποιούμεν την ως άνω υπ’ αριθ. ΕΓ1150/59 απόφασιν ημών, ως κάτωθι: Α΄. Ορίζομεν από 1ης Ιουν. 1964 τα κατώτατα όρια αμοιβής των μη εμμίσθων ιατρών των παρεχόντων τας υπηρεσίας των κατ’ επίσκεψιν, πράξιν ή περίπτωσιν εις τους ησφαλισμένους των Ταμείων Αλληλοβοηθείας Προσωπικού αρμοδιότητος Υπουργείου Συγκοινωνιών εις δραχ. 50 δι’ εκάστην επίσκεψιν εν τω οίκω του  ιατρού και εις δραχ. 80 δι’ εκάστην επίσκεψιν εν τω οίκω του ασθενούς. Β΄. Ειδικώς δια τας περιοχάς της τέως Διοικήσεως Πρωτευούσης και του πρώην Δήμου Θεσσαλονίκης, τα ως άνω κατώτατα όρια ορίζονται εις δραχ. 45 δι εκάστην επίσκεψιν εν τω οίκω του ιατρού και εις δραχ. 70 δι’ εκάστην επίσκεψιν εν τω οίκω του ασθενούς, εξαιρέσει της πρώτης επισκέψεως προς ιατρούς νευρολόγους, καρδιολόγους και οφθαλμολόγους εν τω ιατρείω του ιατρού ή κατ’ οίκον του ασθενούς, δι’ ην καταβάλλονται αι εν παρ. Α΄ αμοιβαί από της 1ης Ιουν. 1964. Ως πρώτη επίσκεψις προς τους ιατρούς των ως άνω ειδικοτήτων, λογίζεται η πραγματοποιουμένη μετά παρέλευσιν μηνός από της προηγουμένης. Γ΄. Αι υπό των κεφαλαίων ΙΙ Ακτινολογία, VIII Καρδιολογία και Χ΄ Εργαστητιακαί του από 23.12.1957/1.2.1958 Β.Δ/τος προβλεπόμεναι αμοιβαί της πρώτης και μικροτέρας ύλης ισχύόυν από 1ης Ιουν. 1964 δι’ άπασαν την χώραν, εξαιρέσει των περιοχών της τέως Διοικήσεως Πρωτευούσης και του πρώην Δήμου Θεσσαλονίκης δι’ ας ορίζονται μειωμέναι κατά 25%. Δ΄. Αι υπό του Κεφαλαίου Χ (Εργαστηριακά) του Β.Δ. της 23.12.1957/1.2.1958 προβλεπόμεναι αμοιβαί της πρώτης και μικροτέρας στήλης δια τας περιπτώσεις: α) γενικής εξετάσεως ούρων, β) γενικής εξετάσεως αίματος, γ) εξετάσεως αίματος δι’ αρίθμησιν λευκών και τύπου αυτών, δ) εξετάσεως αίματος δι’ αρίθμησιν ερυθρών και αιμοσφαιρίνης, ε) εξετάσεως αίματος δια ταχύτητα καθιζήσεως ερυθρών αιμοσφαιρίων, ς) εξετάσεως αίματος δια χρόνον ροής και πήξεως, ζ) δια προσδιορισμόν ουρίας και σακχάρου αίματος, η) εξετάσεως αίματος δια χρόνον προθρομβίνης ή TEST ηπαρίνης, ι) δια προσδιορισμόν εις το αίμα χολερυθρίνης, ια) δια προσδιορισμόν εις το αίμα χοληστερίνης, ιβ) ηπατικαί δοκιμασίαι ορού αίματος εν γένει και ιγ) εξετάσεως κοπράνων εν γένει, ορίζονται δι’ άπασαν την χώραν μειωμέναι κατά 50%. Ε΄. Εις ας περιπτώσεις υπό Ταμείων τινών, καταβάλλονται αμοιβαί μεγαλύτεραι των δια της παρούσης οριζομένων δύνανται αύται να εξακολουθούν καταβαλλόμεναι. Κατά τα λοιπά έχουσιν, εφαρμογήν αι μη δια της παρούσης τροποποιούμεναι διατάξεις της υπ’ αριθ. ΕΓ1150/23.6.59 ημετέρας κοινής αποφάσεως. Η παρούσα δημοσιευθήτω δια της Εφημερίδος της Κυβερνήσεως. 22. ΑΠΟΦΑΣΙΣ ΥΠΟΥΡΓΩΝ ΥΓΙΕΙΝΗΣ, ΟΙΚΟΝΟΜΙΚΩΝ ΕΡΓΑΣΙΑΣ  ΚΑΙ ΕΣΩΤΕΡΙΚΩΝ Αριθ. 11938 της 26 Φεβρ. /26 Μαρτ.  1965  (ΦΕΚ Β΄ 218) Περί συμπληρώσεως των υπ’ αριθ. ΝΙΑ 6264/57, 7930/58 και 11457/58 κοινών αποφάσεων των Υπουργών Υγιεινής, Οικονομικών Εργασίας και Εσωτερικών. Έχοντες υπ’ όψει: 1)Τας υπ’ αριθ. 6264/57 «περί χορηγήσεως επιδόματος επικινδύνου εργασίας εις ακτινολόγους και ακτινοθεραπευτάς ιατρούς κλπ.» (ΦΕΚ 240/57 Β΄). ΝΙΑ 7930/1958 «περί χορηγήσεως επιδόματος επικινδύνου εργασίας» (ΦΕΚ 205/58/Β΄) και ΝΙΑ 11457/1958 «περί διορθώσεως της υπ’ αριθ. ΝΙΑ 7930/58 αποφάσεως» (ΦΕΚ 263/58/Β΄) αποφάσεις ημών. 2)Το υπ’ αριθ. 310768/63/25.7.64 έγγραφον του Γενικού Λογιστηρίου του Κράτους, εξ ου προκύπτει ότι, δια της υπ’ αριθ. 136/1961 αποφάσεως του Εφετείου Αθηνών εγένετο δεκτόν ότι, το επίδομα επικινδύνου εργασίας, δέον να υπολογίζεται εις ποσοστόν επί του βασικού μισθού συν τω επιδόματι ευδοκίμου παραμονής. 3)Τας διατάξεις της παρ. 2 του άρθρ. 2 του Ν.Δ. 3623/56 και της παρ. 2 του άρθρ. 12 του Ν.Δ. 3796/57, αποφασίζομεν: Συμπληρούντες τας υπ’ αριθ. ΝΙΑ 6264/57, 7939/58 και 11457/58 αποφάσεις ημών, καθορίζομεν ότι εφ΄εξής το υπό των αποφάσεων τούτων χορηγούμενον επίδομα επικινδύνου εργασίας υπολογίζεται εις ποσοστόν επί του βασικού μισθού, συν τω επιδόματι ευδοκίμου παραμονής εν τω αυτώ βαθμώ. (Αντί της σελ. 580,05(α) Σελ. 580,05(β) Τεύχος 560 – Σελ. 111 679 Ιατρικές Αμοιβές 34.Ζ.ε.21-22 